Vaccinul Pfizer vine mai devreme. Va fi autorizat de Comisia Europeană pe 21 decembrie.
Toate cele 27 de state UE vor primi vaccinul anti-COVID la 27 decembrie. Comisia Europeană va da autorizația de punere pe piață în două zile, nu două luni. Uniunea Europeană pregătește și o campanie de informare despre vaccin.
Uniunea Europeană îți aduce vești bune! Vei primi vaccinul împotriva COVID-19 vine mai devreme. Mai precis, în 10 zile, adică a doua zi de după Crăciun!Ursula von der Leyen, șefa Comisiei Europene, îți spune că toate țările Uniunii vor avea acces în același timp. Dacă te-ai întrebat vreodată ce câștigi că ești în Uniunea Europeană, uite un răspuns."Haideți să începem vaccinarea cât mai repede posibil, împreună, ca 27, în aceeași zi", a spus șefa Comisiei Europene."Vom asigura acces pentru toți cetățenii UE în același timp", a adăugat vicepreședintele Comisiei Europene, Margaritis Schinas.Agenția europeană a medicamentului va autoriza luni, pe 21 decembrie, vaccinul de la Pfizer. Inițial, era vizată data de 29 decembrie.Apoi, Comisia Europeană va face ceva total necaracteristic – se va mișca rapid! Dacă viteza este datorită că Uniunea Europeană s-a simțit cu orgoliul rănit că Marea Britanie și Statele Unite i-au luat-o înainte, nu vom știi oficial niciodată."Comisia este gata să dea autorizația de punere pe piață prin proceduri supersonic de rapide. Vom termina în două zile", a mai spus Margaritis Schinas.Uniunea Europeană pregătește și o campanie de informare privind vaccinul. A găsit deja influenceri."Europeni importanți și cunoscuți, unii dintre jucătorii UEFA care deja ne-au acceptat invitația", a adăugat Margaritis Schinas.Comisia Europeană a spus că este necesar ca 70 la sută din populația Uniunii să se imunizeze.